Bloulig-kar: Tiener se skade lyk permanent, premier wil steeds betaalThomas Ferreira. Foto: Facebook EWN berig dat Mokonyane haar egter nog nie daartoe verbind het om Thomas Ferreira se hospitaalrekening te betaal nie. Ferreira (18) is op Saterdag 5 November deur die ampsvoertuig van die Gautengse LUR Humphrey Mmemezi raakgery in Krugersdorp. Ferreira was op sy motorfiets onderweg na Randfontein toe hy deur ŉ wit BMW X5 raakgery is. Ferreira sal na verwagting binnekort na ŉ rehabilitasiesentrum geskuif word, wat die gesin sowat R12 000 per maand uit die sak kan jaag. Die premier se woordvoerder Xoli Mngambi het gesê: “Ons verbintenis tot die gesin bly staande en ons het gesê dat ons in gesprek is met die Ferreira-familie. Ons is nie in staat om dit met die media te bespreek nie. ” Ferreira se pa, Paul, sê intussen dat sy seun permanente breinskade opgedoen het maar dit nog nie duidelik is wat die effek hiervan op hom gaan wees nie.